પ્રભાતે ગીત શરૂ કર્યું. ‘ચાંદસી મહેબૂબા હો મેરી કબ ઐસા મૈંને સોચા થા... હાં તુમ બિલકુલ વૈસી હો જૈસા મૈંને સોચા થા..... તરત જ મોન્ટુએ કમેન્ટ કરી, ‘દોસ્ત, પોતાની પ્રેમિકાને ચાંદ કહેતા પહેલાં એ યાદ રાખવું જોઈએ કે ચાંદ ઉપર અગાઉ પણ ત્રણ જણ ખેડાણ કરી ચૂક્યા છે. જેમાં એક કૂતરો પણ હતો... હા.. હા... હા…’ એની કમેન્ટ સાથે જ આખા ગ્રુપમાં હસાહસી થઈ ગઈ. બન્ટીએ હસતાં હસતાં જ કહ્યું, ‘ગુલાલ, તને રેગિંગ કરતાં જ નથી આવડતું. આવા બરફ જેવા પ્રશ્ર્નો ના કરાય. ચાલ આઘી જા. હવે મારો વારો. મોન્ટુ હાથમાંની કિ-ચેઈન ઘુમાવતો ઘુમાવતો બીજા યુવાન પાસે આવીને ઊભો રહ્યો, ‘નેઈમ પ્લીઝ !’